stanford-oval/wikipedia huggingface dataset:
Leo Normet

Leo Normet (17. syyskuuta 1922 Pärnu – 27. joulukuuta 1995 Tallinna) oli virolainen säveltäjä, musiikintutkija ja musiikkipedagogi. Viron musiikin grand old maniksi kutsuttu Normet tunnetaan etenkin Edgar Arron kanssa tekemistään pienoisoopperoista Rummu Jüri ja Tuled kodusadamas. Hänen tuotantoonsa kuuluu myös kamarimusiikkia ja oopperat Valgus Koordis (1955) ja Pirnipuu (1973). Hänen suosituimpia yksittäisiä laulujaan ovat ”Puhkuse veedame kõik Viljandis” pienoisoopperasta Hermese kannul  sekä lastenlaulu ”Tere, päike!”.
Leo Normet opiskeli säveltämistä aluksi Eugen Kappin johdolla Jaroslavlissa toisen maailmansodan aikana. Vuonna 1950 Normet valmistui säveltäjäksi Tallinnan konservatoriosta, jossa hätä opetti Heino Eller. Vuosina 1948–1957 Normet toimi Tallinnan musiikkiopiston opettajana ja sitten luennoijana, apulaisprofessorina ja professorina Tallinnan konservatoriossa 1950-luvun puolivälistä 1990-luvulle.  Hän luennoi myös Helsingissä, Wienissä, Torontossa ja Pariisin Sorbonnessa.
Normet väitteli tohtoriksi Sibeliuksen sinfonioista Moskovassa 1969. Sen lisäksi hän tutki virolaista taidemusiikkia ja 1900-luvun sävellyksiä sekä osoitti mielenkiintoa itämaiseen musiikkiin.
Normet oli yksi Viron musiikkineuvoston perustajista 1992 ja toimi sen ensimmäisenä puheenjohtajana. Monipuolisesta urastaan hänet palkittiin 1989 Viron neuvostotasavallan kulttuurityöntekijöiden palkinnolla. Vuodesta 1984 kuolemaansa 1995 asti Normet asui Viljandissa, ja vuonna 2004 hänen talonsa seinään kiinnitettiin siellä muistolaatta.
Leo Normet oli naimisissa kirjailija Dagmar Normetin kanssa. Heidän poikansa on teatteri- ja elokuvaohjaaja Ingo Normet.
Lakeenjärvi (Kangasala)

| Lakeenjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°29′17″N, 24°29′18″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  Karmunoja 
Järvinumero:  35.728.1.006
Mittaustietoja
Pinnankorkeus:  115,1 m  
Rantaviiva:  1,605 km  
Pinta-ala:  9,403 ha  
Saaria:  ei saaria 
 fiLakeenjärvi 
Lakeenjärvi , tai myös Lakeanjärvi , on Pirkanmaalla Kangasalla Sahalahden Vähä-Penton lähellä ja Laipanmaan metsäalueen reunalla sijaitseva järvi.
Maantietoa

Järven pinta-ala on 9,4 hehtaaria ja se on 650 metriä pitkä ja 250 metriä leveä. Se sijaitsee pitkällä ja tiheästi ojitetulla Lakeensuolla ja sen rannat ovat suota. Järvellä ei ole kartan mukaan saaria. Sen rantaviivan pituus on 1,6 kilometriä ja sen rannoilla on vain yksi vapaa-ajan asunto. Järvelle tulee kaksi metsätietä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Keljonjärven valuma-alueeseen (35.728) se kuuluu. Järven vedenpinnan korkeus on 115,1 metriä mpy. Järvellä vaikuttaisi olevan kaksi laskuojaa eli se olisi bifurkaatiojärvi. Vanhoissa kartoissa laskuoja oli ja on myös peruskartassa edelleen Karmunoja, joka laskee Pikkujärven kautta Längelmäveden Ponsanselän Nuuruslahteen. Järven länsipäähän johdetut suon kuivatusoja laskevat samalla länteen Myllyojaan, joka laskee Keljonjärven kautta Saksalonselkään.  Nykyisessä Suomen ympäristökeskuksen valuma-aluejaossa vuodelta 1993, joka perustuu peruskarttatulkintaan, järvi on luettu Keljonjärven valuma-alueeseen (35.728) mutta määritelty samalla bifurkaatiojärveksi merkitsemällä valuma-alueraja kulkemaan järven poikki. Valmisteilla olevassa uudessa valuma-aluejaossa, joka perustuu korkeusmalliin, järvi on luettu Längelmäveden lähialueeseen leveämmän ja vanhemman pohjoisen lasku-uoman mukaisesti. Korkeusmalli ei kuitenkaan ota huomioon mahdollisia vastoin maaston kaltevuutta kaivettuja ojia.
Historiaa

Vuoden 1855−1856 Kalmbergin kartastossa järven laskuojaksi oli merkitty nykyinen Karmunoja, jossa oli puolimatkassa piirretty vesimyllyn karttamerkki. Vuoden 1954 peruskartassa Lakeensuon koillispää oli ojitettu ja ojien kuivatusvedet johdettiin sen laskuojaan, jonka nimi oli vielä vuoden 1977 kartassa ”Lakeisoja”. Suon lounaispää oli vuonna 1957 ojittamatta, eikä Myllyojaan tullut järvestä puroja. Vuoden 1977 kartassa eteläpää oli tiheästi ojitettu ja ojien vedet oli johdettu Myllyojaan.
Lionel Van Deerlin

Lionel Van Deerlin
Lionel Van Deerlin (25. heinäkuuta 1914 Los Angeles – 17. toukokuuta 2008 San Diego) oli yhdysvaltalainen demokraattisen puolueen poliitikko ja kolumnisti.
Van Deerlin istui vuosina 1963–1981 Yhdysvaltain edustajainhuoneen jäsenenä Kaliforniasta. Hän oli The San Diego Union-Tribunen viikoittainen kolumnisti ja kuollessaan San Diego State Universityn emeritusprofessori.
Lionell Rodriguez

Lionell G. Rodriguez (1. helmikuuta 1971 – 20. kesäkuuta 2007) oli yhdysvaltalainen tuomittu murhaaja.
Rodriguez syyllistyi 5. syyskuuta 1990 22-vuotiaan Tracy A. Geen ryöstömurhaan Houstonissa. Hänen serkkunsa James Gonzales oli todistamassa tekoa. Rodriguez pidätettiin ja hän tunnusti. Hän oli ampunut Geen ja anastanut tämän auton. Hän oli pidätyshetkellä veressä.
Rodriguez oli aiemmin saanut vankilatuomion murrosta ja kokaiinin hallussapidosta. Hän oli kotoisin Rosenbergista, Teksasista. Rodriguez tuomittiin kuolemaan. Hänet teloitettiin myrkkyruiskeella.
Likhas (mittayksikkö)

Likhas (m.kreik. λιχάς) oli antiikin kreikkalainen pituusmitta, vaaksa. Se tarkoitti etusormen (λιχανός, likhanos) ja peukalon päiden välistä etäisyyttä. Likhas vastasi 10 daktylosta tai 5⁄8 pusta eli jalkaa. Attikalainen (ateenalainen) likhas oli nykymitoissa noin 18,48 senttimetriä.
Muuntotaulukko

Muuntotaulukko, kun perusyksikkönä käytetään vanhaa attikalaista jalkaa (29,57 cm):
| Mittayksikkö (y) | Muuntokerroin (x)> 1 likhas = x × y | Muuntokerroin (x)> 1y = x × likhas |
| --- | --- | --- |
Kreikkalaiset
| – daktylos | 10 daktylosta | 1⁄10 likhasta |
| – kondylos | 5 kondylosta | 1⁄5 likhasta |
| – palaistē | 2+1⁄2 palaistea | 2⁄5 likhasta |
| – dikhas | 1+1⁄4 dikhasta | 4⁄5 likhasta |
| – orthodōron | 10⁄11 orthodoronia | 11⁄10 likhasta |
| – spithamē | 5⁄6 spithamea | 6⁄5 likhasta |
| – pūs (jalka) | 5⁄8 pusta | 8⁄5 likhasta |
Kansainväliset (SI)
| – senttimetri | 18,48 cm | 0,05 likhasta |
| – metri | 0,18 m | 5,56 likhasta |
Brittiläiset
| – tuuma | 7,28 in | 0,14 likhasta |
| – jalka | 0,61 ft | 1,65 likhasta |
Lionel William Wiglesworth

Lionel William Wiglesworth (1865–1901) oli brittiläinen lintutieteilijä, joka tutki Kaakkois-Aasian ja Polynesian linnustoa.
Wiglesworth julkaisi yhdessä Adolf Bernard Meyerin kanssa teoksen The Birds of Celebes and the Neighbouring Islands (Berliini 1898). He kuvailivat yhdessä useita uusia lintulajeja, muun muassa ruskocelebesinmesikon (Myza celebensis) ja tiheikköhedelmäkyyhkyn (Ptilinopus subgularis).
Langres (juusto)

Langres-juustotahko.
Juustopala.
Langres on ranskalainen lehmänmaidosta valmistettava juusto.
Langres-juustoa valmistetaan nimensä mukaisesti Langresin ylänköalueella Ranskan Champagnessa. Juustoa on valmistettu tiettävästi 1700-luvulta lähtien, ja ensimmäinen maininta siitä historiallisissa lähteissä on vuoden 1874 teoksessa La laiterie, art de traiter le beurre, de fabriquer les beurres et les principaux fromages français et étrangers. Juuston valmistus yleistyi 1800-luvulla, mutta taantui ensimmäisen maailmansodan jälkeen. Juustoa alkoivat valmistaa muutamat tuottajat jälleen vasta 1950-luvulla, ja vuonna 1991 juustonvalmistajat saivat kampanjoinnin jälkeen juustolleen ranskalaisen d’origine contrôlée -merkinnän. Vuonna 2009 juusto sai myös Euroopan unionin suojatun alkuperänimityksen.
Langres-juuston valmistamiseen käytetään täysmaitoa montbéliarde-, brune- ja simmental-rotuisista lehmistä. Juustomassa valmistetaan hitaasti, ja juuston kuori saa oranssin värin annatosta. Juuston kypsymisen aikana juustoa pestään suolavedellä. Valmis juustotahko on muodoltaan liereä, noin 11 cm leveä, 4 cm korkea, ja se painaa 284 grammaa. Juustoa ei käännellä sen valmistamisen aikana, jolloin juuston päälle muodostuu omalaatuinen uponnut kuppi, jota kutsutaan nimellä fontaine.
Langresin makua on kuvailtu kermaiseksi, ja siinä on hasselpähkinän vivahteita. Rakenteeltaan juusto on keskipehmeää. Juustoa voidaan tarjoilla sellaisenaan pinot noir -viinin tai esimerkiksi samppanjan kera. Juustoa voidaan käyttää myös muiden ruokalajien, kuten fondue champenoisen, valmistamiseen.
Aiheesta muualla

Le site officiel de l'AOC Langres (ranskaksi)
Leuka

Miehen leuka.
Ihmisen alaleukaluu ja alahampaat.
Leuka on suun yläpuolinen ja alapuolinen pään osa, johon hampaat kiinnittyvät. Leuka jaetaan yläleukaan ja alaleukaan. Leuan luita ovat yläleukaluu, alaleukaluu ja alaleukaluun kärjen seutu eli leuanpää tai leukakyhmy. Lisäksi leukaan kuuluvat hampaat ja ympäröivät pehmytkudokset. Alaleuka niveltyy kalloon parillisen leukanivelen avulla, joka on purentaelimistön osa.
Ihmisellä leuka kasvaa voimakkaasti 6–9 vuoden iässä sekä murrosiässä. Leukaluut kasvavat normaaleiksi, jos lapsi saa pureskeltavaa ruokaa jo mahdollisimman nuorena heti imetyksen loppumisen jälkeen. Pelkällä pehmeällä ruoalla leuka jää alikehittyneeksi, pieneksi ja ahtaaksi.
Leukai

Leukai (m.kreik. Λεῦκαι, lat. Leucae) voi viitata seuraaviin:
Leukai, antiikin aikainen kaupunki Aioliissa Vähässä-Aasiassa
Leukai, antiikin aikainen kaupunki Lakoniassa Kreikassa
Soúda, antiikin Leukai, saari Soúdanlahdessa Kreetan pohjoisrannikolla Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Leukai”, voi hakea sivunnimihaulla, laajalla sivunnimihaulla tai tekstihaulla.
Langstrand

| Langstrand Long Beach |
| --- | --- |
 Langstrand
 Koordinaatit: 22°50′08″S, 14°32′26″E 
Valtio:  Namibia
Aikavyöhyke:  UTC+2
 
 {{URL|example.com|optional display text}} 
Infobox OKVirheellinen NIMI-arvo: 
Langstrand (afrikaansiksi ja saksaksi ‘Pitkäranta’, englanniksi usein “Long Beach”), on pieni rantayhdyskunta Namibian keskiosissa Atlantin rannikolla. Se on Dolfynstrandin sisaryhdyskunta. Se sijaitsee Walvis Bayn ja Swakopmundn välillä n. 18 ½ km päässä pohjoiseen Walvis Baysta.
Langstrandia hallinnoi Walvis Bayn hallinto. Se on suosittu lomanviettopaikka silloin, kun sisämaassa on kuuma kausi. Se tuli kuuluisaksi, kun Angelina Jolie ja Brad Pitt asuivat sen Burning Shore -hotellissa, kun ensinmainittu odotti lastaan Shiloh’ta.
Namibia, Langstrand
Namibia - Long Beach Leisure Park
Aiheesta muualla

Langstrand.de
Käännös suomeksi
Laulu tuntemattomalle hänelle

| Laulu tuntemattomalle hänelle Pauli Virta |
| --- | --- | --- |

Kokoelmalevyn tiedot
 Julkaistu: 1985
 Formaatti: LP
 Levy-yhtiö: K-tel
Pauli Virran muut julkaisut
| Lauluja matkan varrelta 1984 | Laulu tuntemattomalle hänelle 1985 | Näen vielä silmät 1986 |
Laulu tuntemattomalle hänelle on suomalaisen Pauli Virran kokoelma-albumi vuodelta 1985.
Kappaleet

Laulu nimettömälle hänelle – 3.28
Kartta rakkauden maahan – 3.21
Nykyisyyden lapset – 3.20
Juhla ystävilleni – 3.13
Luottakaamme lapsiin – 4.29
Nadjejda – 3.40
Minun oppi-isäni filosofia – 2.32
Kuis' tauti jaksaa – 2.33
Miksi – 2.52
Entinen jengi – 3.08
Kulman kaverit – 2.28
Leonard Samson

| tohtori Leonard Samson |
| --- | --- |
 Doc Samson, supersankarien ja roistojen psykiatri
Luoja(t):  Roy Thomas & Herb Trimpe
Kustantamo:  Marvel
Ensiesiintyminen:  Incredible Hulk #141 (1971)
Henkilötiedot
Oikea nimi:  tohtori Leonard Samson
Status:  Aktiivinen
Voimat:  Yli-inhimillinen fyysinen voima, kestävyys ja nopeus, nero
Tohtori Leonard Samson (myös Doc Samson) on Marvel-kustantamon sarjakuvissa esiintyvä supersankari ja psykiatri, jonka loivat Roy Thomas ja Herb Trimpe. Hahmo esiintyi ensimmäisen kerran amerikkalaisen Incredible Hulk-lehden numerossa 141 (1971). Samson esiintyy useimmiten sivuhenkilönä Hulkin ja Hulktaren seikkailuissa.
Suomessa tohtori Samson esiintyi ensimmäisen kerran Hulk erikoisjulkaisu-lehdessä vuonna (1989).
Historia

Leonard Samson syntyi Tulsassa, Oklahomassa. Kun Bruce Banner parannettiin väliaikaisesti Hulk-sivupersoonastaan, Samson, joka tuolloin työskenteli Bannerin psykiatrina, altisti itsensä osalle Hulkista imetystä säteilystä. Tämän johdosta Samsonin hiukset muuttuivat vihreiksi ja hän sai yli-inhimilliset voimat. Myöhemmin Samsonin flirttailu Betty Rossin kanssa aikaan sai Bruce Bannerin altistumisen uudelleen gammasäteilylle mustasukkaisuuden puuskassa. Uudelleen Hulkiksi muuttunut Banner hyökkäsi Samsonin kimppuun.
Samson tunsi tapahtuneesta syyllisyyttä ja alkoi tutkia ja työskennellä Hulkia koskevien asioiden parissa. Lopulta Samson ymmärsi koko Hulkiksi muuttumisen takana olevan Bruce Bannerin jakomielitaudin. Parantaakseen Bannerin tästä Samson hypnotisoi hänet Hulkin vanhan vastustajan Kehämestarin avulla ja liittäen yhteen Bannerin jakautuneet persoonallisuudet. Tästä Hulkista tuli kuitenkin epätasapainoinen.
Voimat ja varusteet

Tohtori Samson omaa yli-inhimillisen suuret fyysiset voimat (hänellä on sanottu olevan jopa 'Tyhmän Hulkin' voimat Hulkin normaalissa tilassa, eli hän voisi nostaa siis 75 tonnia optimaalisissa olosuhteissa), kestävyyden ja kivunsietokyvyn. Gammasäteily, joka muutti Samsonin myös muunsi hänen solurakennettaan lisäämällä siihen ylimääräistä lihasta, luuta ja kudosta noin sadan kilon verran. Lisäksi gammasäteilyn vuoksi Samsonin hiukset värjäytyivät vihreiksi. Koska Samson ei alistunut valtavan massiiviselle määrälle säteilyä kuten Hulk tai Kuvotus, hän sai näitä huomattavasti pienemmät fyysiset voimat. Samsonin jalkalihakset ovat tarpeeksi voimakkaat jotta hän voi hypätä yli 170 metrin matkan suoraan ylöspäin ja noin 270 metriä eteenpäin. Samsonin gammasäteilytetty ruumis kestää vaivatta suurikaliiperisen luodin osuman ja on kestänyt hallitsemattomia vapaapudotuksia jopa yli kilometrin korkeudesta kävelykadun betonille.
Toisin kuin Hulk, Samson ei menetä kykyään rationaaliseen ajatteluun eikä menetä muistiaan voimakkaammassa olomuodossaan. Samsonin ei myöskään tiedetä koskaan palautuneen takaisin normaaliin olomuotoonsa vaan hänen muodonmuutoksensa vaikuttaa olevan stabiili.
Tohtori Samson on myös luonnollisesti kokenut psykiatri ja on erikoistunut supervoimaisten henkilöjen auttamiseen.
Aiheesta muualla

Gamma Base Online-sivuston osuus tohtori Samsonista (englanniksi)
Marvel Directory-sivuston osuus tohtori Samsonista (englanniksi)
Tohtori Samson omaa tarpeeksi voimaa Hulkin lyömiseksi tajuttomaksi.
Langtangin kansallispuisto

Gosaikundajärvi kansallispuiston lounaisosissa.
| --- | --- |
Sijainti:  Rasuwan, Nuwakotin ja Sindhupalchokin piirikunnat, Bagmatin vyöhyke, Nepal
Lähin kaupunki:  Kathmandu (lähin iso kaupunki)
Pinta-ala:  1710 km²
| --- | --- |
Tyyppi:  Kansallispuisto 
Perustettu:  1976
muokkaa - muokkaa wikitekstiä - muokkaa Wikidataa
Langtangin kansallispuisto on vuonna 1976 perustettu 1 710 neliökilometrin laajuinen suojelualue Keski-Nepalissa, Bagmatin vyöhykeen pohjoisten Rasuwan, Nuwakotin ja Sindhupalchokin piirikuntien alueella,  Himalajan vuoristossa.
Vuoristokylä Langtangin seudulla.
Langtangin kansallispuisto sijaitsee Keski-Nepalin Bagmatin vyöhykeen pohjoisosissa, ja se kattaa osia Himalajan vuoristosta.
Langtangin kansallispuiston vuoret nousevat alle 1 000 metristä yli 7 000 metrin korkeuteen merenpinnan yläpuolelle. Puiston korkein huippu on Langtang Lirung (7 234 m).[lähde? ] Alueen eläimistöön kuuluvat muun muassa pikkupanda, lumileopardi ja yli 250 lintulajia.
Langtang on Nepalin pääkaupunkia Kathmandua lähinnä oleva kansallispuisto ja siksi myös eräs maan helpoiten saavutettavimpia vuoristoalueita. Suositumpiin Mount Everestin tai Annapurnan suojelualueisiin verrattuna Langtangin alueella vierailee vähän kävijöitä.
Langtangin kansallispuiston pohjoispuolella on Kiinan Tiibetin puoleinen, laajempi Qomolangman kansallinen luonnonpuisto (Qomolangma on Mount Everestin kiinankielinen nimi).
Aiheesta muualla

Kuvia tai muita tiedostoja aiheesta Langtangin kansallispuisto Wikimedia Commonsissa
Krypteria

| Krypteria |
| --- | --- |


Tiedot
Toiminnassa:  2001–
Tyylilaji:  sinfoninen metalli, goottimetalli, power metal
Kotipaikka:  Saksa
Laulukieli:  englanti
Jäsenet:  Ji-In Cho, laulu   Frank Stumvoll, basso   Chris Siemons, kitara   S.C. Kuschnerus, rummut  
Levy-yhtiö:  Synergy Records  
Aiheesta muualla
www.krypteria.de
Infobox OKNimi-testi OK: 
Krypteria on saksalainen, vuonna 2001 perustettu power metal -yhtye. Yhtyeellä on ollut vuodesta 2004 vakituisena solistina saksalais-korealainen Ji-In Cho. Alun perin yhtye oli projekti, jonka tarkoitus oli käyttää vaihtuvia vokalisteja. Ji-In:nin liittymisen myötä yhtye muuttui studioprojektista myös esiintyväksi yhtyeeksi
Krypteria on sittemmin tehnyt kolme studioalbumia ja yhden EP:n.
Yhtyeen historia

Yhtyeen perustivat kitaristi Chris Siemons, basisti Frank Stumvoll ja rumpali S.C. Kuschnerus Yhtyeen ajatuksena oli tehdä musiikkiteatteria studioprojektina, jossa voitaisiin käyttää vaihtuvia laulajia. Vuonna 2003 julkaistiin yhtyeen debyyttialbumi nimellä Krypteria.
Noin vuotta myöhemmin RTL Television -televisiokanava pyysi yhtyettä säveltämään "Liberatio"-nimisen hyväntekeväisyyskappaleen, jonka tuotto ohjattiin Intian Maharashtrassa vuonna 2005 tapahtuneen tulvan uhreille. Pian tämän jälkeen Ji-In otettiin yhtyeen vakituiseksi solistiksi.
Krypterian toinen musiikkialbumi In Medias Res julkaistiin vuonna 2005. Ji-In Cho vastatessa lauluosuuksista yhtye herätti huomiota vokalistin kotimaassa Etelä-Koreassa, ja kyseiseltä albumilta irrotettu single Victoriam Speramus" nousi Etelä-Korean listalla ykköseksi.
Krypterian seuraava levytys oli Evolution Principle, joka julkaistiin EP:nä vuonna 2006, ja täyspitkä studioalbumi Bloodangel's Cry julkaistiin 2007. Neljännen sudioalbuminsa Krypteria julkaisi nimellä My Fatal Kiss 2009 syksyllä. Seuraava studioalbumi All Beauty Must Die julkaistiin 22, huhtikuuta 2011.
Krypteria jäi tauolle vuonna 2012 solistin Ji-In Cho:n raskauden vuoksi. Sittemmin vuonna 2016 osa Krypterian jäsenistä perusti yhtyeen And Then She Came, joka on jatkanut Krypteriaa raskaammalla linjalla.
Diskografia > Studioalbumit

Liberatio (2003,  Sony BMG Music Entertainment)
In Medias Res (2005,  Synergy Records)
Bloodangel's Cry (2007,  Synergy Records)
My Fatal Kiss (2009,  Synergy Records)
All Beauty Must Die (2011,  Liberatio Music)
Diskografia > EP-levyt

Evolution Principle (2006,  Synergy Records)
Diskografia > Singlet

Liberatio (2005)
Victoriam Speramus (2005)
Somebody Save me (2007)
Ignition (2009)
For You I'll Bring the Devil Down (2009)
You Killed Me (2011)
Live to Fight Anoter Day (2011)
BVB Meisterhymne 2011 (2011)
Esiintyminen Suomessa

Suomessa Krypteria on esiintynyt Nummirock-festivaalilla 23. kesäkuuta 2007.
Aiheesta muualla

Krypteria Encyclopaedia Metallumissa (englanniksi)
Krypteria Discogsissa. (englanniksi)
Leukajalkaiset

| Leukajalkaiset |
| --- | --- |
 Cyclops-hankajalkainen
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Leukajalkaiset Maxillopoda  Dahl, 1956
Alaluokat
 Kalatäit Branchiura  Hankajalkaiset Copepoda  Matoäyriäiset Pentastomida  Thecostraca  Punkkiäyriäiset Tantulocarida  Hiekkaryömijät Mystacocarida 
Katso myös
   Leukajalkaiset Wikispeciesissä   Leukajalkaiset Commonsissa 
Infobox OKNimi-testi OK: 
Leukajalkaiset (Maxillopoda) on yksi kuudesta äyriäisluokasta. Leukajalkaiset ovat yleensä suhteellisen pienikokoisia äyriäisiä, ja niitä luonnehtii takaruumiin ja sen raajojen surkastuneisuus. Lajeja on tuhansittain, lajirikkaimmat ja parhaiten tunnetut ryhmät ovat hankajalkaiset ja siimajalkaiset. Pienempiä alaluokkia ovat kalatäit, matoäyriäiset, punkkiäyriäiset ja hiekkaryömijät.
Leukajalkaisten pää on koostunut (korkeintaan) viidestä jaokkeesta, keskiruumis (thorax) kuudesta ja takaruumis neljästä jaokkeesta ja päättökilvestä (telson). Takaruumiis on raajaton.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Maxillopoda
Lars-Gunnar Bodin

Lars-Gunnar Bodin (15. heinäkuuta 1935 Tukholma – 10. toukokuuta 2021 Gnesta) oli ruotsalainen elektroakustisen musiikin säveltäjä. Hän työskenteli myös muiden taiteen lajien parissa ja yhdisti niitä usein musiikkiin.
Elämä ja ura

Bodin opiskeli sävellystä vuosina 1956–1960 Lennart Wenström-Lekaren johdolla. Hän sai lisäksi Darmstadtin kursseilla opetusta Karlheinz Stockhausenilta ja György Ligetiltä. Kiinnostuttuaan puheeseen ja tekstiin perustuvista sävellyksistä Bodin alkoi tehdä yhteistyössä Bengt Emil Johnsonin kanssa puhutun tekstin ja elektronisen musiikin yhdistäviä teoksia. 1960-luvulla Bodin osallistui muiden muassa John Cagen ja David Tudorin kanssa Fylkingenin Moderna Museetissa pitämiin konsertteihin. Vuosina 1969–1972 hän oli Fylkingenin puheenjohtaja. Vuonna 1972 hänestä tuli Mills Collegen residenssisäveltäjä Oaklandissa Kaliforniassa. Samana vuonna Bodin aloitti työskentelyn ensimmäisenä elektroakustisen musiikin opettajana Tukholman kuninkaallisessa musiikkikorkeakoulussa. Hän johti Ruotsin elektronisen musiikin studiota vuoteen 1989 saakka.
Bodin yhdisti musiikkiin ja äänitaiteeseen muun muassa kuvataidetta, performanssitaidetta ja konkreettista runoutta. Hän oli yksi ensimmäisistä, jotka Ruotsissa tekivät kuvataidetta tietokoneen avulla. Hän on taiteellaan edustettuna Moderna Museetissa. Bodin julkaisi myös useita runokokoelmia ja soitti saksofonia sekä toimi Freskkvartettenin alttoviulistina. Hänelle myönnettiin valtion taiteilijaeläke.
Bodin valittiin jäseneksi Ruotsin kuninkaalliseen musiikkiakatemiaan vuonna 1978, ja hän oli sen hallituksen jäsen vuosina 1984–1990. Vuosina 1989–1995 hän oli akatemian Elektroakustisen musiikin komitean puheenjohtaja. Bodin edusti Ruotsia International Society for Contemporary Musicissa ja kuului International Confederation of Electroacoustic Musicin perustajiin. Bodinin 80-vuotisjuhlavuonna 2015 Sound of Stockholm -festivaali järjesti hänen kunniakseen kaksi symposiumia ja erikoiskonsertin, joka pidettiin marraskuussa 2015 Kulturhuset Stadsteaternissa. Siinä esitettiin vanhoja teoksia Bodinin uran varrelta ja uusi Ruotsin radion häneltä tilaama elektroakustinen sävellys, jossa saksofoniosuuden tulkitsi Jörgen Pettersson. Bodin sävelsi urallaan myös muutamia puhtaasti akustisia teoksia, mutta 1960-luvulta lähtien hän käytti usein nauhaa elävän musiikin taustalla. Hän sävelsi myös eräitä puhtaasti elektronisia teoksia. Bodinin tekstipohjaisiin teoksiin kuuluu Semikolon (1965). Hänen intermediateostensa joukossa on Clouds (1973–1976).
Bodin kuoli 85-vuotiaana useita vuosia sairastettuaan.
Palkintoja ja tunnustuksia

Rosenbergpriset (1984)
Litteris et Artibus (1991)
Atterbergpriset (2004)
Ruotsin kuninkaallisen musiikkiakatemian säveltäjäpalkinto
Leo Paloheimo

Leo Paloheimo (22. tammikuuta 1901 Nurmes – 15. joulukuuta 1976 Helsinki) oli upseeri ja nuortenkirjailija. Tuotanto koostui viidestä nuortenkirjasta, jotka ilmestyivät vuosina 1947–1951.
Teokset

Kalliosaaren salaisuus, seikkailuromaani. Kuv. Poika Vesanto. Otava 1947
Lampelan veljekset, seikkailuromaani. Tammi 1948
Lismajoen sudenpyytäjät, seikkailuromaani. Kuv. Poika Vesanto. Otava 1948
Vironniemen kasvatti, historiallinen romaani vuosien 1696–1710 Helsingistä. Otava 1950
Metsäkansan nousu, seikkailuromaani vaskikauden alkuajoilta. Kuv. Poika Vesanto. Otava 1951
Lisäksi hän on kirjoittanut radiokuunnelman "Musta risti" (1950) ja näytelmän Koivikkomäki (1954).
Leo Mäkelä

| Leo Mäkelä> Henkilötiedot |
| --- | --- |
Syntynyt: 16. syyskuuta 1988
Kansalaisuus:   Suomi
Uran tiedot
Pituus:  174 cm
Laji:  curling
Seura:  Kisakallio Curling Club
Kilpauran kesto:  2004-
Saavutukset
Voitot:  miesten SM-kultaa 2012 ja 2014
 Tietolaatikko päivitetty 9. huhtikuuta 2015 
Leo Mäkelä (s. 16. syyskuuta 1988) on suomalainen curling-pelaaja. Hän edustaa Kisakallio Curling Clubia ja kuuluu myös Aku Kausteen kipparoimaan Suomen curling-maajoukkueeseen, jonka varamiehenä Mäkelä pääosin pelaa. Mäkelä on 174 senttimetriä pitkä ja painaa 80 kilogrammaa.